**El ple municipal ordinari de setembre tindrà lloc demà**

**Després d’aquest ple, es posarà en marxa per primera vegada el sistema de videoactes, que permetrà a la ciutadania consultar una acta del ple en format audiovisual amb posterioritat a cada sessió. Permetrà visualitzar el vídeo del ple subtitulat, que també serà accessible a les persones amb discapacitat auditiva.**

El ple municipal ordinari del mes de setembre, el primer del curs polític, tindrà lloc demà, dimecres dia 7, a partir de les 18 h.

La sessió plenària, que tindrà lloc a la Casa de la Vila, també es podrà seguir telemàticament en directe pel  [canal de Youtube de l’Ajuntament](https://www.youtube.com/channel/UCurTEfcb6BUZV5xNuWCrj3g)  i el [elprat.tv](https://www.elprat.tv/). A més, amb posterioritat al ple, es podrà accedir a la videoacta corresponent, que constarà del vídeo del ple subtitulat. Serà la primera vegada que es podrà consultar aquesta videoacta a <actes.elprat.cat>, un avenç en què l’Ajuntament ja estava treballant des de fa temps per tal de facilitar l’accés del contingut dels plens a la ciutadania en format audiovisual, també per part de les persones mb discapacitat auditiva.

**L’ORDRE DEL DIA** de la sessió és aquest:

**I.- PART RESOLUTIVA**

**C.I. D'ECONOMIA, GOVERNANÇA, SEGURETAT CIUTADANA I DESENVOLUPAMENT ECONÒMIC**

**Alcaldia**

2.- Atorgament de la Medalla de Ciutat a l'Hospital Universitari de Bellvitge amb motiu del seu 50è aniversari (exp. 25680/21).

**Intervenció, Comptabilitat, Tresoreria i Serveis Econòmics**

3.- Aprovació inicial de l'expedient de modificació de crèdits núm. 17/22 (exp.

29356/22).

**Desenvolupament Econòmic**

4.- Aprovació inicial de les bases dels premis del XV concurs d'idees i/o projectes empresarials El Prat Emprèn Marta Mayordomo (exp. 16538/22).

**C.I. D'URBANISME, ACCIÓ AMBIENTAL, ENERGIA, SERVEIS I CIUTADANIA**

**Urbanisme**

5.- Segona aprovació inicial de la Modificació del Pla general metropolità en l'àmbit estació-Seda-Paperera (exp. 3381/19).

**Assumptes sobrevinguts**

**II.- PART DE COMUNICACIÓ I PARTICIPACIÓ**

**Alcaldia**

6.- Presa de coneixement dels decrets d'Alcaldia i resolucions dels tinents i tinentes d'alcalde, així com dels acords adoptats per la Junta de Govern Local, des de l'últim Ple.

7.- Presa de coneixement de l'estat d'execució del pressupost, segon trimestre 2022 (exp. 14321/22).

8.- Presa de coneixement de l'informe de morositat corresponent al segon trimestre de 2022 (exp. 14358/22).

9.- PRECS I PREGUNTES.